นายกรัฐมนตรี อวยพรปีใหม่สื่อมวลชนทำเนียบรัฐบาลและประชาชน ให้มีความสุข เดินทางปลอดภัย
นายกรัฐมนตรี อวยพรปีใหม่สื่อมวลชนทำเนียบรัฐบาลและประชาชน ให้มีความสุข เดินทางปลอดภัย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดโอกาสให้สื่อมวลชนประจำทำเนียบรัฐบาลอวยพรปีใหม่ 2563 โดยมีนางสาวบุญระดม จิตดอน ตัวแทนสื่อมวลชนนำพวงมาลัยมอบให้นายกรัฐมนตรี พร้อมอวยพรขอให้นายกรัฐมนตรี มีสติ เข้มแข็งและใจเย็นในการทำงาน ซึ่งนายกรัฐมนตรีรับคำอวยพรและกล่าวว่า หากอยากให้ตนเองใจเย็น มีสติ ก็ขอให้ร่วมกันทำงานและให้กำลังใจตนเอง รวมถึงคณะรัฐมนตรี คนไทยและประเทศชาติด้วย ทั้งนี้อยากขออภัยและขออโหสิกรรมกับสื่อ และขอให้ต่างคนต้องกลับไปทบทวนว่าต้องทำหรือปรับตัวอย่างไรบ้าง เพราะวันนี้สิ่งที่ประเทศต้องการคือ ความสงบสุขและความมีเสถียรภาพของรัฐบาล ซึ่งหากวันนี้ยังมีความขัดแย้งก็จะไม่สามารถเดินหน้าต่อไปได้ สำหรับประเด็นต่างๆ ที่สื่อมวลชนสอบถามตนเองนั้น ยืนยันว่าพร้อมชี้แจงในทุกเรื่อง แต่ขออย่าวิพากษ์วิจารณ์กันเองนายกรัฐมนตรี กล่าวด้วยว่า พระบาทสมเด็จพระเจ้าอยู่หัว ทรงห่วงใยประชาชนทุกคนในช่วงเทศกาลปีใหม่ โดยเฉพาะการใช้รถใช้ถนน จึงอยากให้ทุกคนเคารพกฎหมายด้วย พร้อมกันนี้นายกรัฐมนตรีได้อวยพรให้ประชาชนทุกคนมีความสุข เดินทางในช่วงเทศกาลปีใหม่อย่างปลอดภัย มีสุขภาพร่างกายแข็งแรงและเป็นคนดีของสังคม โดยฝากว่าขอให้มีสติในการเดินทาง ซึ่งทุกอย่างขึ้นอยู่กับบุคคลในการรักษากฎหมายและรัฐบาลก็จะบังคับใช้กฎหมายอย่างเข้มงวด เพื่อความปลอดภัย